Аймгийн засаг даргын 2024 оны

04 дүгээр сарын . . .-ны өдрийн

........дугаар захирамжийн I хавсралт

 **НҮҮДЛИЙН ЭМНЭЛГИЙГ АЖИЛЛУУЛАХ, УРЬДЧИЛАН**

**СЭРГИЙЛЭХ, ЭРТ ИЛРҮҮЛЭХ ҮЗЛЭГ, ОНОШИЛГОО,**

 **ШИНЖИЛГЭЭГ ЭРЧИМЖҮҮЛЭН АЖИЛЛАХ УДИРДАМЖ**

**Үндэслэл:**Эрүүл мэндийн сайдын 2023 оны А/379 дүгээр тушаал, Эрүүл мэндийн даатгалын үндэсний зөвлөлийн 2023 оны 10 дугаар тогтоолын дагуу урьдчилан сэргийлэх, эрт илрүүлэх, үзлэг, оношилгоо, шинжилгээг зохион байгуулан үйл ажиллагааг явуулж байна.

2024 оны 03 дугаар сарын 21-ний өдрийн байдлаар эрт илрүүлэг үзлэгт улсын хэмжээнд 1,351,546 хүн буюу 40 хувь, Орхон аймагт 48,686 хүн буюу 45.8 хувь нь хамрагдсан байна.

 Эрт илрүүлэх үзлэг, оношилгоо, шинжилгээг эрчимжүүлэх хүрээнд Эрүүл мэндийн сайдын 2023 оны 07 дугаар сарын 17-ны өдрийн “Эрт илрүүлэх үзлэг, оношилгоо, шинжилгээг эрчимжүүлэх тухай” А/256 дугаар тушаал, Эрүүл мэндийн сайдын 2024 оны 02 дугаар сарын 20-ны өдрийн “Түр журам батлах тухай ” А/71 дүгээр, 2024 оны 04 дүгээр сарын 01-ний өдрийн “Нүүдлийн эмнэлгийг орон нутагт ажиллуулан эрт илрүүлэх үзлэг, оношилгоо, шинжилгээг эрчимжүүлэх тухай” А/150 дугаар тушаал тус тус батлагдсан.

 Орон нутагт өвөлжилтийн байдал хүндэрч, зудын байдалтай байгаа учир эмнэлгийн тусламж үйлчилгээний хүртээмжийг нэмэгдүүлж Улсын хоёрдугаар төв эмнэлгийн эмч, эмнэлгийн мэргэжилтний бүрэлдэхүүн батлагдсан хуваарийн дагуу малчид, хөгжлийн бэрхшээлтэй, алслагдсан багийн иргэдэд урьдчилан сэргийлэх, үзлэг, шинжилгээ, оношилгоог хийхээр ажиллаж байна.

**Зорилго:**Урьдчилан сэргийлэх үзлэг, оношилгоо, шинжилгээ, эмнэлгийн тусламж, үйлчилгээг орон нутгийн иргэдэд ойртуулан, үйл ажиллагааг эрчимжүүлэх

 **Зорилт:**

**1.**Малчид, хөгжлийн бэрхшээлтэй иргэдэд урьдчилан сэргийлэх, эрт илрүүлэх үзлэг, оношилгоо, шинжилгээнд хамруулах

2.Алслагдсан бүс нутагт оршин суугаа иргэдэд эмнэлгийн тусламж, үйлчилгээний хүртээмжийг нэмэгдүүлэх

3.Хүн амд чиглэсэн эрүүл мэндийн боловсрол олгох, мэдээлэл, сурталчилгааны материалыг түгээх

**Хугацаа:** 2024 оны 04 дүгээр сарын сарын 15-ны өдрөөс 04 дүгээр сарын 20-ны өдөр хүртэл

**Зохион байгуулагч:** Улсын хоёрдугаар төв эмнэлэг

 -Аймгийн Засаг даргын Тамгын газар

 -Эрүүл мэндийн газар

 -Сум, өрхийн эрүүл мэндийн төвүүд

**Үйл ажиллагааны чиглэл:**

1. Эрүүл мэндийн сайдын 2023 оны А/379 дүгээр тушаал, Эрүүл мэндийн даатгалын үндэсний зөвлөлийн 2023 оны 10 дугаар тогтоолын дагуу урьдчилан сэргийлэх, эрт илрүүлэх үзлэг, оношилгоо, шинжилгээний 18-аас дээш насны 4 насны багцад хамруулах
2. Аймгийн Засаг даргын Тамгын газар, Эрүүл мэндийн газар нь нэгдсэн удирдлага зохион байгуулалт, тулгамдсан асуудлыг шийдвэрлэн ажиллах
3. Сум, өрхийн эрүүл мэндийн төвүүд зорилтот бүлгийн иргэдийг эрт илрүүлэх, үзлэгт хамрагдалтыг хариуцан зохион байгуулах, нүүдлийн эмнэлэгт шаардлагатай асуудлыг шийдвэрлэх/ бүртгэлийн ажилтан, ус, цахилгаан, хоол/
4. Эрт илрүүлэг үзлэг хийж байгаа цэг дээр эрүүл мэндийн тусламж үйлчилгээтэй холбоотой урвалж бодис, оношлуур, эмнэлгийн хэрэгсэл, багаж тоног төхөөрөмж, дагалдах хэрэгслийн хангамж ашиглалт, чанар, аюулгүй байдалд хяналт тавих
5. Иргэдэд үзүүлэх эрүүл мэндийн тусламж үйлчилгээг чанар аюулгүй байдлын шаардлагад нийцүүлэн үзүүлэх

**Нүүдлийн эмнэлэг ажиллах хуваарь, мэдээлэл:**

|  |  |  |  |
| --- | --- | --- | --- |
| **№** | **Нүүдлийн эмнэлэг ажиллах багууд, өрхийн эрүүл мэндийн төвүүд** | **Хугацаа** | **Зорилтот хүн ам** |
| 1. | Жаргалант сумын эрүүл мэндийн төв | 2024.04.15 | Алслагдсан багуудын малчид, хөгжлийн бэрхшээлтэй иргэд |
| 2. | Говил баг | 2024.04.16 | Говил багийн иргэд, хөгжлийн бэрхшээлтэй иргэд |
| 3. | Малчин баг /Мөнхсүндрэл өрхийн эрүүл мэндийн төвд/ | 2024.04.17 | Малчин багийн иргэд, хөгжлийн бэрхшээлтэй иргэд |
| 4. | Дэнж баг /Учралтбаяр өрхийн эрүүл мэндийн төв дээр/ | 2024.04.18 | Дэнж, эрдэнэ багийн иргэд, хөгжлийн бэрхшээлтэй иргэд |
| 5. | Их залуу, Шанд, Даваат, Яргуйт, Рашаант, Наран, Цагаанчулуут, Булаг, /Энхжихмандариваа өрхийн эрүүл мэндийн төв дээр/ | 2024.04.19,20 | Хөгжлийн бэрхшээлтэй иргэд |

**Нүүдлийн эмнэлгийн баг бүрэлдэхүүн, хүчин чадал:**

1. 19 хүний баг бүрэлдэхүүн / Дотор, Дүрс оношилгоо, Гастроэнтрологи, Лаборатори, Яаралтай, Чих, хамар хоолойн эмч нар, Цахим бүртгэл, Рентгэн техникч, тоног төхөөрөмжийн ажилтан, жолооч/
2. Нүүдлийн эмнэлэг нь өдөрт 100 хүнийг эрт илрүүлэгт хамруулах хүчин чадалтай. Үүнээс ходоодны дуранд 25 хүнийг хамруулах чадамжтай.

**Хүрэх үр дүн:**

1. Алслагдсан багийн иргэдэд төрөлжсөн нарийн мэргэшлийн эмч, эмнэлгийн мэргэжилтний тусламж, үйлчилгээ хүрсэн байна.
2. Эрт илрүүлэг үзлэгийн хамрагдалт өссөн байна.
3. Хөгжлийн бэрхшээлтэй иргэд эрт илрүүлэг үзлэгт бүрэн хамрагдсан байна.
4. Иргэдийн эрүүл мэндийн боловсрол нэмэгдсэн байна

 \_ОО\_

Аймгийн засаг даргын 2024 оны

04 дүгээр сарын . . .-ны өдрийн

........дугаар захирамжийн II хавсралт

**НҮҮДЛИЙН ЭМНЭЛЭГ АЖИЛЛАХ, УРЬДЧИЛАН СЭРГИЙЛЭХ,**

**ЭРТ ИЛРҮҮЛЭХ ҮЗЛЭГ, ОНОШИЛГОО, ШИНЖИЛГЭЭГ ЭРЧИМЖҮҮЛЭХ**

**ҮЙЛ АЖИЛЛАГААНД ШААРДАГДАХ ТӨСВИЙН ЗАДАРГАА**

|  |  |  |  |  |  |
| --- | --- | --- | --- | --- | --- |
| № | Зардлын төрөл | Өрөөний тоо | Нэг бүрийн үнэ | Хоногийн тоо | Нийт үнэ |
| 1. | Байрны зардал | 3 өрөө | 85,000 | 6 | 1,530.000 |
| 2 өрөө | 90,000 | 6 | 1,080.000 |
| **Нийт** | **5** |  | **2,610,000** |

\_ОО\_